**Konstantin Eduardovitsj Tsiolkovskij** (russisk: Константин Эдуардович Циолковский, polsk: Konstanty Ciołkowski) (født 5. septemberjul./ 17. september 1857greg. død 19. september 1935) var en russisk rakettforsker av polsk herkomst og en pionéer innenfor romforskningen.

Bakgrunn og virke
-----------------

Han ble født i landsbyen Izjevskoje (som nå ligger i Spasskij rajon i Rjazan oblast) i Russland i en typisk middelklassefamilie. Som barn var han svakelig og hadde dårlig hørsel, derfor ble han undervist hjemme til han var 16 år gammel.

Tsiolkovskij vurderte mange sider av romreiser og rakettfremdrift. Han regnes som den bemannede romfarts far og var den første som forestilte seg en romheis. Hans mest berømte verk var *Utforskningen av verdensrommet ved hjelp av reaksjonsmotorer* (russisk: Исследование мировых пространств реактивными приборами), som ble utgitt i 1903. Det var den første akademiske avhandling om rakettmotorer. Dessverre ble hans idéer ikke kjent utover Russlands grenser, så det skjedde ikke så mye før andre forskere (blant annet fra Tyskland) tok opp igjen hans beregninger flere tiår senere.

Hans arbeider fikk stor betydning for rakettforskere i Europa, og ble også studert i USA i 1950- og 1960-årene, da amerikanerne forsøkte å forstå Sovjetunionens tidlige ledelse i romkappløpet.

Tsiolkovskij arbeidet også en del med utvikling av fly, og gjennomførte uavhengig av brødrene Wright de samme beregningene omtrent samtidig. Men han bygget aldri noen modeller og ble heller interessert i mer ambisiøse emner.

Friedrich Zander var betatt av Tsiolkovskijs arbeide og arbeidet aktivt for å utbedre og utvikle det. I 1924 grunnla han det første Kosmosselskap i Sovjetunionen. Han utviklet og bygget senere rakettene OR-1 (1930) og OR-2 (1933). 23. august 1924 ble Tsiolkovskij utnevnt til professor i det militære luftvernsakademi N. E. Zjukovskij.

I 1929 foreslo Tsiolkovskij konstruksjonen av en flertrinnsrakett i boken *Kosmiske rakett-tog* (russisk: Космические ракетные поезда).

Rakettlikningen, den enkleste likningen for rakettbevegelse, er oppkalt etter han:

{\displaystyle m=m\_{0}e^{-v/v\_{1}}\;\;,}
*m* er massen av rakettkroppen og nyttelasten, {\displaystyle m\_{0}} er massen av raketten ved avfyringen, *v* er rakettens hastighet og {\displaystyle v\_{1}} er hastigheten av utgangsgassen.

Han var også en tilhenger av filosofen Nikolai Fjodorov, og trodde på at en kolonisering av verdensrommet ville være til gode for menneskeheten med udødelighet og et sorgløst liv.

Tsiolkovskij døde i byen Kaluga i Russland, hvor det i dag ligger et romfartsmuseum oppkalt etter ham.

> Jorden er menneskehetens vugge, men hvem forblir hele livet i en vugge?
> 
> 
>

Referanser
----------

1. 1 2 3   www.fantascienza.com[Hentet fra Wikidata]
2. 1 2   Archive of Fine Arts, cs.isabart.org, abART person-ID 139925, besøkt 1. april 2021[Hentet fra Wikidata]
3. 1 2   Encyclopædia Britannica Online-ID biography/Konstantin-Eduardovich-Tsiolkovsky[Hentet fra Wikidata]
4. ↑   Store sovjetiske encyklopedi (1969–1978), besøkt 28. september 2015[Hentet fra Wikidata]
5. ↑   Munzinger Personen, oppført som Konstantin E. Ziolkowsky, Munzinger IBA 00000008216, besøkt 9. oktober 2017[Hentet fra Wikidata]
6. ↑   Proleksis Encyclopedia, oppført som Konstantin Eduardovič Ciolkovski, Proleksis enciklopedija ID 15431[Hentet fra Wikidata]
7. ↑   www.sf-encyclopedia.com[Hentet fra Wikidata]
8. ↑   www.themoscowtimes.com[Hentet fra Wikidata]
9. ↑   Store sovjetiske encyklopedi (1969–1978), avsnitt, vers eller paragraf Циолковский Константин Эдуардович, besøkt 28. september 2015[Hentet fra Wikidata]
10. ↑   www.amazon.com[Hentet fra Wikidata]
11. ↑   itunes.apple.com[Hentet fra Wikidata]
12. ↑   news.bbc.co.uk[Hentet fra Wikidata]
13. 1 2 3 4   megabook.ru[Hentet fra Wikidata]
14. ↑   Las Vegas Optic, «Space Pioneers Enshrined», side(r) 6, utgitt 6. oktober 1976[Hentet fra Wikidata]
15. ↑   www.nmspacemuseum.org, besøkt 17. juli 2023[Hentet fra Wikidata]

Eksterne lenker
---------------

* Tsiolkovsky

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** RLS **·** BNE **·** CiNii **·** BBC Things **·** Munzinger (iba)
 |